Περιεχόμενα
Δείκτης 🔎︎

# Επίλυση

Ανοίγει το διάλογο της επίλυσης. Η επίλυση επιτρέπει τη λύση εξισώσεων με πολλές άγνωστες μεταβλητές με μεθόδους αναζήτησης στόχου.

Για να έχετε πρόσβαση σε αυτήν τη λειτουργία...

Επιλέξτε Εργαλεία - Επίλυση.

## Για να λύνετε εξισώσεις με την Επίλυση

Ο στόχος της διαδικασίας επίλυσης είναι να βρει αυτές τις τιμές των μεταβλητών της εξίσωσης που καταλήγουν σε μια βέλτιστη τιμή στο κελί στόχο, επίσης γνωστής ως "αντικειμενικός σκοπός". Μπορείτε να επιλέξετε αν η τιμή στο κελί στόχος θα πρέπει να είναι μέγιστο, ελάχιστο ή να προσεγγίζει κάποια δοσμένη τιμή.

Οι αρχικές τιμές των μεταβλητών εισάγονται σε μια ορθογώνια περιοχή κελιών που εισάγετε στο πεδίο Με αλλαγή των κελιών.

Μπορείτε να ορίσετε μια σειρά περιοριστικών συνθηκών που θέτουν περιορισμούς για ορισμένα κελιά. Π.χ. μπορείτε να θέσετε τον περιορισμό ότι μία από τις μεταβλητές ή τα κελιά πρέπει να μην είναι μεγαλύτερη από μια άλλη μεταβλητή, ή όχι μεγαλύτερη από μια δεδομένη τιμή. Μπορείτε επίσης να ορίσετε τον περιορισμό ότι μία ή περισσότερες μεταβλητές πρέπει να είναι ακέραιοι (τιμές χωρίς δεκαδικά) ή δυαδικές τιμές (όπου μόνο το 0 και το 1 επιτρέπονται).

Η προεπιλεγμένη μηχανή επίλυσης υποστηρίζει μόνο γραμμικές εξισώσεις.